Полилингваль белем бирү шартларында

татар телен өйрәтүдә уен алымнары

**1 слайд** Җир йөзендә иң зур байлык- кеше белән аралашу байлыгы.

А.Сент-Экзюпери.

Балаларны үз ана телендә сөйләшергә, аралашырга өйрәтү, туган телебезне ярату, аңа карата ихтирам тәрбияләү, аны торгызу һәм саклау бүгенге көндә дә иң мөһим мәсьәләләрнең берсе булып тора. Бу мәсьәләне нинди юллар белән хәл итеп була соң? Күбебезне шушы сорау борчый. Ә хәзер заман таләпләре бүген татар телен укыту процессында зур үзгәрешләр сорый. Беренчедән, телебезне саклап калу бурычы булса, икенчедән, балаларда телне өйрәнүгә кызыксынуны бетермәү, киресенчә, бу кызыксынуны үстерү бурычы.

Яңа стандарт укучыларны алган белемнәрен тормышта кулланырга өйрәтүне төп максат итеп куя. Бу исә безгә, татар теле һәм әдәбияты укытучыларына да, белем бирүнең яңа алымнарын һәм методларын кулланып эш итүне, бүгенге көн таләпләренә җавап биргән дәресләр оештыруны бурыч итеп куя.

Ә бүгенге көн дәресенең яңалыгы нәрсәдә соң? Бу дәресләр укытучы һәм укучы арасында үзара хезмәттәшлеккә нигезләнә. Укучыларны эшкә этәрү, кызыксындыру максатыннан төрле эш алымнарыннан файдаланып үткәрелгән дәресләр генә нәтиҗәләр бирә дип саныйм мин . **Шунысын да әйтергә кирәк,** мәктәп-гимназияләрдә **күптелле (полилингваль) белем бирү системасы барлыкка** килде. Бүгенге көндә заманча мәктәп-гимназияләр төрле телләрне өйрәнүдә, шәхес тәрбияләүдә зур урын алып тора. Полилингваль белем бирү шартларында татар теле һәм әдәбиятын укытуны нинди методик алымнар, технологияләр белән үзләштереп, өйрәтеп була соң?

Балаларның сөйләмен үстерүдә, аларның телне өйрәнүгә теләген сүндермәү, дәрескә кызыксыну булдыру өчен, үземнең укыту эшчәнлегемдә төрле педагогик технологияләр элементларын кулланып эшлим: проблемалы укыту, уен һәм коммуникатив технологиясен. Нәтиҗәләрнең яхшы сыйфатына ирешүдә татар теле һәм әдәбияты дәресләрендә уен технологиясе элементларын куллануның роле зур дип уйлыйм.  Чөнки, кече яшьтәге мәктәп балаларының укуга, белем алуга омтылышын ныгытуда, иҗади фикер йөртү сәләтен үстерүдә уеннар гаять зур әһәмияткә ия. Шуңа күрә дәрестә мин аларга еш мөрәҗәгать итәм.

**Уен** – гаҗәеп киң төшенчә. ***Шиллер (*** психолог, педагог, американский философ ***)*** уенны «һәр сәнгатьнең нигезе» дип санаган.

**2 слайд** “Яхшы оештырылган уен әйбәт эшкә охшый... Һәрбер уенның нигезендә барыннан да элек, хезмәт тырышлыгы, фикер тырышлыгы бар,”- дигән бөек педагог А.С.Макаренко. Әйе, бу сүзләр белән мин дә килешәм.

**3 слайд** Уеннарның бала психикасына уңай йогынтысы турында күренекле психолог – педагоглар Л.С.Выготский, А.Н.Леонтьев, Г.К.Селевко, Д.Б.Эльконин да үз хезмәтләрендә язганнар. Әлеге тема күп кенә авторлар тарафыннан тикшерелгән.

 Минем фәнни методик **темам**: «Полилингваль белем бирү шартларында татар телен өйрәтүдә уен алымнары».

**4 слайд** Максатым – татар теле һәм әдәбияты дәресләрендә туган телендә аралашырга  өйрәтүдә уеннарның әһәмиятен күрсәтү.

**5 слайд** Бурычлар**:**

- балаларда уен алымнары аша татар телен өйрәнүгә кызыксыну уяту,

- полилингваль белем бирү шартларында татар телен өйрәнүдә уен алымнарын дәресләрдә куллану һәм куллану үзенчәлекләрен барлау.

Уен вакытында укучының иҗат мөмкинлеләре ачыла, мөстәкыйльлеге арта, оештыру сәләте үсә, фән белән кызыксыну көчәя, игътибарлылык арта, хәтер яхшыра, уйлау күнекмәләре камилләшә. Укытучы өчен уен – балаларны яхшырак аңлау, аларга тагын да ныграк якынаю чарасы да булып тора. Уен ярдәмендә оялчан, үз эченә бикләнгән балаларны да уятырга мөмкин. Уен вакытында бала үз көченә ышанырга, эшләгән эшенә бәя бирергә өйрәнә, анда ярдәмләшү кебек сыйфатлар тәрбияләнә.

Дөрес, уен алымын күп кенә укытучылар үз дәресләрендә куллана, ләкин һәркем аны үзенчә тәкъдим итә. Уен – ул укытучының иҗади эше. Димәк, аның яңалыгы да шунда.

Уеннарны, гадәттә, берничә төркемгә бүлеп йөртәләр:

1) әле өйрәнелмәгән татар лексикасын үзләштерергә ярдәм итә торган уеннар;

2) өйрәнелгән лексиканы ныгытырга ярдәм итә торган уеннар;

3) грамматик кагыйдәләрне кызыклы формада бирә торган уеннар;

4) грамматик формаларны, җөмләдә сүзләр бәйләнешен һәм җөмлә төзү күнекмәләрен ныгытырга ярдәм итә торган уеннар.

Телне өйрәнгән вакытта, уен кызыксыну уятучы, дәртләндерүче фактор булып тора. **6 слайд** Г.К.Селевко уеннарны дүрт юнәлешкә аера:

-  ***дидактик*** (белем дәрәҗәсен, танып-белү эшчәнлеген киңәйтү, белем һәм күнекмәләрне гамәли эшчәнлектә куллану, гомумуку күнекмәләрен үстерү һәм башкалар);

- ***тәрбияви*** (мөстәкыйльлек тәрбияләү, билгеле бер юнәлешләр, дөньяга караш тәрбияләү һ.б.);

- ***үстерелешле*** (игътибар, хәтер, сөйләм, фикерләүне, уку эшчәнлеген үстерү һ.б.);

- ***социальләштерүче*** (аралашуга өйрәтү һ.б.). Болар барысы да Федераль дәүләт стандартлары таләпләренә туры килә. Уеннарны яңа материалны аңлатуда да, белемнәрне ныгытканда да, телдән сөйләм эшчәнлегенең өйрәтү вакытында да технология буларак файдаланам.

**7-8 слайдлар** Тел уеннарын түбәндәгеләргә бүләргә мөмкин:

1) фонетик;

2) лексик;

3) фразалы уеннар;

4) грамматик;

5) укырга өйрәтү уеннары;

6) сөйләмгә өйрәтү уеннары;

7) катнаш уеннар;

8) коммуникатив уеннар.

Бөтен дәресне ситуацияле уенга кормыйча, аның билгеле бер этабында гына да уен элементы кертеп җибәреп була.

Мин башлангыч сыйныф укучыларын татар теленә өйрәткәндә уңышлы кулланып була торган уен технологияләре элементларының берничәсен күрсәтеп үтәргә телим. Аларны төрле дәрес этабында үткәреп була.

“Кыш” темасын үткәндә кыш бабай, чыршы, кар кызы, бүләкләр, бәйрәм рәсемнәрен яки макетларын файдаланырга була.

**9 слайд** Йорт рәсеме белән уен оештыру отышлы. Мәсәлән, “Помоги словам найти свой домик”. Сүзләрне йортларга урнаштырырга кирәк.

Рольле уеннарны куллану “Ашамлыклар кибетендә”, “Ашханәдә” кебек темаларны өйрәнгәндә нәтиҗәлерәк була. Әйбернең үзенчәлекле якларын: төсен, формасын, күләмен атый белү активлаша. Сорау бирү, аңа җавап кайтару, репликалар, диалоглар төзү сәләте үсә.

Һәр дәрестә Шәвәли катнаша ала. Аның биремнәрен үтәргә, яки аңа ярдәм итәргә кирәк була. Болай эшләгәндә дә балаларда кызыксыну уяна.

Телне өйрәтүдә коммуникатив уеннардан файдалану балаларны белем алуга, өйрәнүгә дәртләндерә. Коммуникатив уеннар - проблемалы ситуацияләр барлыкка китерү һәм аларны чишү төрендәге күнегүләр. Ситуация сөйләмгә этәргеч була. Мондый уеннарда балаларда фикерләүне эшкә җигү нәтиҗәсендә нәрсәдер әйтү ихтыяҗы барлыкка килә. Образлы фикерләү логик фикерләү белән бергә алып барыла. Коммуникатив уеннар телдән сөйләмне үстерү, камилләштерү өчен баланы җанлы сөйләмгә яки күмәк сөйләмгә тарту максатыннан үткәрелә. Аларны төрле формада үткәрергә мөмкин.

 “Сүз уйлау”, “Исем уйлау”, “Әйтеп бетер” һ.б. шундый уеннарны уйнаганда бары татар телендә генә сөйләшү мөһим.Телне авыр үзләштергән балаларда да кызыксыну уяна.

**10 слайд** Аеруча грамматик уеннар баланы уйларга, эзләнергә өйрәтә, телләр белүнең тормышта кирәк булуын төшендерә. Уен барышында балалар бердәмлеккә омтыла, үзара ярдәмләшеп биремнәр үтәгәндә, аларда үз көчләренә ышаныч тәрбияләнә. “Кызыклы сүзләр уйла” уенын күбрәк парларда, төркемнәрдә уйнатырга була.

**11 слайд** Төрле яшьтәге балаларга бер уенның төрле вариантларын бирергә була. Мәсәлән, әдәби уку дәресләрендә халык авыз иҗаты әсәрләреннән мәкаль һәм әйтемнәрне еш кулланам. Әйтик, “Мәкальнең ахырын тап! ” - дигән уенны 3нче сыйныфта, ә инде катлаулырак вариантын ” Мәкальне төзе ” 4 нче сыйныфта үткәрергә була.

Шулай ук ял минутлары уздырганда да уен элементларына мөрәҗәгать итәм. Бу күптән үткән лексиканы искә төшереп торуда отышлы чара. Мәсәлән, укытучы сүзтезмәләрне, җөмләләрне рус телендә әйтә, укучылар татарчага тәрҗемә итеп, хәрәкәтләр белән күрсәтәләр (мин тимераякта шуам, мин чәч тарыйм, мин бит юам һ.б.) Ел фасылларына хас булган билгеләрне өйрәнгәндә дә, укучылар билгеләрне төрле хәрәкәтләр белән күрсәтәләр (җил исә, буран, кар ява, яфраклар коела һ.б.)

**12 - 13 слайд** Алдагы слайдта укучыларның уен алымнарына карата мөнәсәбәте чагылдырылган. Күрүегезчә, балаларга дәрестә уйнау, бер-берсе белән аралашу бик тә ошый.

Эшемнең нәтиҗәсе укучыларымның белем сыйфатында чагылыш таба.

**14 слайд** Уеннарны куллану турындагы сүзне йомгаклап шуны билгеләп үтәсе килә: уеннар уку-укыту процессының перспективалы формасы. Чөнки:

* дәрестә уңай психологик мөхит тудырырга ярдәм итәләр;
* мотивацияне көчәйтәләр һәм укучыларның эшчәнлеген арттыралар;
* төрле ситуацияләрдә балаларга үзләренең булган белемнәрен һәм тәҗрибәләрен кулланырга ярдәм итәләр.

 Шулай ук уку-укыту процессының нәтиҗәлелеген арттыра, укучыларның татар теле дәресләре белән кызыксынуларын саклап калырга ярдәм итә.

Балалар коллективын берләштерүдә, туплауда, дусларча мөгамәлә урнаштыруда да уенның әһәмияте зур.

Уен технологиясе укучыларның танып белү активлыгын үстерә, акыл үсешен активлаштыра, аларда яңа сыйфатлар булдыруга ярдәм итә.

Дәресләрдә уен алымнарын куллану укучыларның белем дәрәҗәсен генә күтәреп калмый, телебезгә тирән мәхәббәт тә тәрбияли.

**15 слайд**

**Теманың өйрәнелү дәрәҗәсе.** Әлеге тема күп кенә авторлар тарафыннан тикшерелгән.

* Ф.Ф.Харисов «Татар телен чит тел буларак өйрәтүнең фәнни-методик нигезләре» (2002),
* А.Ш.Әсәдуллин, Р.А.Юсупов «Рус телендә сөйләшүче балаларга татар теле укыту методикасы нигезләре» (1998),
* И.Л.Литвинов «Татарский язык в русской школе: Методические разработки уроков для 1 класса (русскоязычные группы)» (1994),
* Ч.М.Харисова «Обучение татарскому произношению в русской школе» (2001),
* Ф.М.Хисамова, Р.А.Борһанова «Татар теле өйрәнә нәниләр» (1994),
* С.Х.Айдарова «К знаниям через игру» (1998), «Дидактические условия дифференциации упражнений в процессе обучения русскоязычных учащихся татарскому языку» (2001) диссертациясе, «Игры на уроках татарского языка» (2004).
* Никитин Б.П. Ступеньки творчества, или развивающие игры. - М., 1990.
* Пидкасистый П.И., Хайдаров Ж.С. Технология игры в обучении и развитии. - М.: РПА, 1996.
* Шмаков С.А. Игры учащихся - феномен культуры. - М., 1994.
* Шмаков С.А. Культура - досуг - ребенок. - М., 1994.
* Элъконин Д.Б. Психология игры. - М., 1979.
* Селевко Г.К. Современные образовательные технологии.

***Авторы*** ***игровой*** ***технологии***

Наибольший вклад в научное понимание и толкование феномена игры внесли такие западные философы и психологи, как

Э. Берн,

Винклер,

Г-Х. Гадамер,

Ж.-П. Сартр,

З.Фрейд.

В отечественной науке теорию игры в аспекте выяснения ее социальной природы, внутренней структуры и значения для психического развития ребенка разрабатывали

И.Е. Берлянд,

Л.С. Выготский,

Н.Я.Михайленко,

А.Н. Леонтьев,

Д.Б. Эльконин и др.

Педагогику игры, место игры в педагогическом процессе, строение игровой деятельности руководство игрой разрабатывали

Н.А. Аникеева,

Н.Н. Богомолова,

В.Д.Пономарев,

С.А. Смирнов,

С.А. Шмаков,

Ю.С.Арутю­нов,

М.М.Бирштейн,

Г.К.Селевко,

В.Н.Бурков,

А.Вербицкий,

Б.Н.Гераси­мов и др